**ԵԶՐԱԿԱՑՈՒԹՅՈՒՆ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԲԵԼԳԻԱՅԻ ԹԱԳԱՎՈՐՈՒԹՅԱՆ ՄԻՋԵՎ ԴԻՎԱՆԱԳԻՏԱԿԱՆ ՆԵՐԿԱՅԱՑՈՒՑՉՈՒԹՅՈՒՆՆԵՐԻ ԵՎ ՀՅՈՒՊԱՏՈՍԱԿԱՆ ՀԻՄՆԱՐԿՆԵՐԻ ԱՆՁՆԱԿԱԶՄԻ ԸՆՏԱՆԻՔԻ ԱՆԴԱՄՆԵՐԻ ՎԱՐՁԱՏՐՎՈՂ ԱՇԽԱՏԱՆՔԻ ՎԵՐԱԲԵՐՅԱԼ»** **ՀԱՄԱՁԱՅՆԱԳՐԻ ՎԱՎԵՐԱՑՄԱՆ ԱՐՏԱՔԻՆ ՔԱՂԱՔԱԿԱՆ ՆՊԱՏԱԿԱՀԱՐՄԱՐՈՒԹՅԱՆ ՄԱՍԻՆ**

Հայաստանը Հանրապետությունը շահագրգռված է խորացնելու հարաբերությունները Բելգիայի Թագավորության հետ ինչպես երկկողմ, այնպես էլ բազմակողմ հարթություններում։ Երկկողմ հարաբերություններից բացի կարևորում ենք նաև ԵՄ շրջանակներում Հայաստանի և ԵՄ անդամ Բելգիայի միջև փոխգործակցության խորացումն ու ամրապնդումը: Հայ-բելգիական հարաբերությունների զարգացման համար կարևոր խթան հանդիսացավ ՀՀ ԱԳ նախարար Զոհրաբ Մնացականյանի՝ 2018թ. դեկտեմբերի 4-ին Բրյուսել կատարած աշխատանքային այցը, որի շրջանակներում էլ ստորագրվեց նշյալ համաձայնագիրը։ Այն վերահաստատում է երկու երկրների մտադրությունը խորացնելու երկկողմ քաղաքական-դիվանագիտական հարաբերությունները։

Համաձայնագիրը նաև որոշ իմաստով հնարավորություն կտա զարգացնելու երկու պետությունների միջև քաղաքական կապերը, կբարելավի Բելգիայում Հայաստանի դիվանագիտական ներկայացուցչությունների և հյուպատոսական հիմնարկների անձնակազմի ընտանիքի անդամների աշխատելու հնարավորությունները:

 Հաշվի առնելով վերոգրյալը՝ 2018թ. դեկտեմբերի 4-ին «Հայաստանի Հանրապետության և Բելգիայի Թագավորության միջև դիվանագիտական ներկայացուցչությունների և հյուպատոսական հիմնարկների անձնակազմի ընտանիքի անդամների վարձատրվող աշխատանքի վերաբերյալ» համաձայնագրի վավերացումը Հայաստանի Հանրապետության վարած արտաքին քաղաքականության առումով նպատակահարմար է։

**ՀՀ արտաքին գործերի**

 **նախարարի տեղակալ Գրիգոր Հովհաննիսյան**

